Cât de real e că animalele prezic cutremurele. Cercetătorii încep un studiu pe capre și câini monitorizați din spațiu
Urmărirea din spațiu a comportamentului unor animale care poartă mici emițătoare ar putea transforma într-un mod extraordinar cercetarea în ceea ce privește o serie de fenomene naturale, scrie The Guardian. Oamenii de știință înrolează niște recruți neobișnuiți în eforturile lor de a prevedea cutremurele, erupțiile vulcanice și alte fenomene naturale. Ei înscriu mii de câini, capre și alte animale de fermă - precum și o gamă largă de animale sălbatice - în studii prin care le vor monitoriza mișcările din spațiu.